Ego, Milo, dominus Noeriorum, notum facio omnibus presentes litteras inspecturis quod assignavi sanctimonialibus de Crisennone decem et octo sextarios avene in redditibus meis de mareschaucia de Valan et de riberia Belchie, eisdem annuatim reddendos, pro modio segetis quem Clarembaudus, vir bone memorie, pater meus, dederat et concesserat dictis sanctimonialibus in molendino de Montot, annuatim reddendum post decessum suum, ob remedium anime sue et antecessorum suorum. Hoc laudaverunt Agnes, uxor mea, Milo, filius meus, et Elisabeth, filia mea. Quod ut ratum et inconcussum permaneat, presentes litteras sigilli mei munimine roboravi. Actum, anno Gracie Mº CCº XXº quarto, mense novembri.